
PATVIRTINTA
Lietuvos probacijos tarnybos
direktoriaus 2025 m. rugsėjo 10 d. 
įsakymu Nr. V-154
(Lietuvos probacijos tarnybos
direktoriaus 2025 m. kovo 13 d.
įsakymo Nr. V-64 redakcija)

VIDURIO LIETUVOS SKYRIAUS 
VYRIAUSIOJO SPECIALISTO PAREIGYBĖS APRAŠYMAS

I SKYRIUS
PAREIGYBĖ

1. Vidurio Lietuvos skyriaus (toliau – Skyrius) vyriausiasis specialistas yra specialistų grupės darbuotojo, dirbančio pagal darbo sutartį, pareigybė. 
2. Pareigybės lygis – A2.
3. Pareigybės paskirtis – užtikrinti elgesio pataisos programų ir kitų resocializacijos priemonių vykdymą Lietuvos probacijos tarnyboje.
4. Pareigybės pavaldumas – šias pareigas einantis darbuotojas tiesiogiai pavaldus Skyriaus patarėjui (turinčiam pavaldžių). 

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. išsilavinimo ir darbo patirties reikalavimai:
5.1.1. išsilavinimas – aukštasis universitetinis išsilavinimas (bakalauro kvalifikacinis laipsnis) arba jam lygiavertė aukštojo mokslo kvalifikacija arba aukštasis koleginis išsilavinimas (profesinio bakalauro kvalifikacinis laipsnis) ar jam prilygintas išsilavinimas:
5.1.2. studijų kryptis – socialinis darbas arba psichologija, arba teisė, arba ugdymo mokslų studijų krypčių grupės studijos;
arba
5.1.3. išsilavinimas – aukštasis universitetinis išsilavinimas (bakalauro kvalifikacinis laipsnis) arba jam lygiavertė aukštojo mokslo kvalifikacija;
5.1.4. darbo patirtis – 2 metų darbo patirtis vedant asmenisms elgesio pataisos programas arba darbo su priklausomybės ligomis sergančiais asmenimis, arba socialinio darbo, arba pedagoginio (andragoginio) darbo srityje; 
5.2. išmanyti teisės aktus, reglamentuojančiais probacijos, viešųjų darbų ir laisvės apribojimo bausmių, baudžiamojo poveikio (išskyrus turto konfiskavimą, išplėstinį turto konfiskavimą ir įmokas į nukentėjusiųjų nuo nusikaltimo asmenų fondą) ir auklėjamojo poveikio priemonių (išskyrus įspėjimą ir atidavimą į specialią auklėjimo įstaigą) vykdymą ir asmens socialinės aplinkos, kriminogeninių veiksnių, taip pat kitų aplinkybių, galinčių padėti teismui individualizuoti probacijos sąlygas atlikimo tvarką;
5.3. mokėti valdyti, kaupti, sisteminti, analizuoti, apibendrinti informaciją, rengti išvadas bei pasiūlymus;
5.4. gebėti sklandžiai dėstyti mintis raštu ir žodžiu, gebėti bendrauti su auditorija, bendradarbiauti;
5.5. išmanyti dokumentų rengimo, tvarkymo ir apskaitos taisykles, mokėti dirbti kompiuteriu „Microsoft Office“ programiniu paketu;
5.6. turėti teisę vairuoti ne žemesnės kaip „B“ kategorijos kelių transporto priemones.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. vykdo Lietuvos probacijos tarnybos direktoriaus ir (ar) Lietuvos kalėjimų tarnybos direktoriaus aprobuotas ir kitas elgesio pataisos programas, teisės aktų nustatyta tvarka;
6.2. tvarko elgesio pataisos programų dokumentaciją, užtikrina asmens duomenų apsaugą, laikosi nustatytų elgesio ir etikos standartų, dirbdamas kontaktinį darbą su prižiūrimais asmenimis;
6.3. dalyvauja atvejų vadybos procesuose, siekiant objektyviai įvertinti probuojamojo pažeidimo aplinkybes bei numatyti veiksmus ir priemones, kad būtų pasiektas probacijos tikslas;
6.4. kartu su priežiūrą vykdančiu pareigūnu rengia individualius probuojamųjų priežiūros planus ir numato resocializacijos priemones bei užtikrina jų įgyvendinimą;
6.5. atlieka individualų ir grupinį darbą su priežiūroje esančiais asmenimis, kurio metu ugdomi gebėjimai gyventi nenusikalstant ir skatinama jų resocializaciją, vykdo kitas resocializacijos priemones, kurių įgyvendinimas padėtų jiems socialiai integruotis visuomenėje;
6.6. nustatęs poreikį spręsti priklausomybės problemas, nedelsdamas inicijuoja pagalbos organizavimą, bendradarbiauja su psichologais, priklausomybių specialistais ar įstaigomis, organizacijomis, kreipiasi dėl pagalbos organizavimo į nevyriausybines ar kitas organizacijas; 
6.7. bendradarbiauja su valstybės bei savivaldybių institucijomis ir įstaigomis, asociacijomis, religinėmis bendruomenėmis, bendrijomis, savanoriais, siekiant užtikrinti veiksmingą priežiūroje esančių asmenų resocializaciją;
6.8. viešina valstybės ir savivaldybių institucijoms, nevyriausybinėms organizacijoms ir visuomenei Lietuvos probacijos tarnybos veiklą, susijusią su elgesio pataisos programų ir kitų resocializacijos priemonių vykdymu;
6.9. pagal kompetenciją įgyvendina vykdomų Europos Sąjungos struktūrinių fondų ir kitų paramos fondų finansuojamų projektų bausmių vykdymo ir probacijos srityse veiklas;
6.10. teikia siūlymus dėl resocializacijos priemonių ir elgesio pataisos programų taikymo priežiūroje esantiems asmenims, tarnybinės veiklos tobulinimo ir kitais klausimais;
6.11. pagal kompetenciją sistemina, analizuoja, rengia veiklos ir statistines ataskaitas bei teikia duomenis veiklos ir statistinėms ataskaitoms sudaryti;
6.12. pagal kompetenciją dalyvauja rengiant atsakymų projektus į valstybės bei savivaldybių institucijų ir įstaigų, visuomeninių organizacijų paklausimus ir kitokio pobūdžio raštus, taip pat, į priežiūroje esančių asmenų ir kitų asmenų prašymus, pareiškimus ir skundus;
6.13. tvarko duomenis informacinėse sistemose ir registruose, užtikrindamas asmens duomenų apsaugą;
6.14. pagal kompetenciją dalyvauja komisijų ir darbo grupių veikloje, užtikrindamas komisijoms ir darbo grupėms pavestų užduočių tinkamą įgyvendinimą;
6.15. vykdo kitus su Skyriaus funkcijomis susijusius nenuolatinio pobūdžio pavedimus tam, kad būtų pasiekti Lietuvos probacijos tarnybos tikslai.

